Katholm

Katholm er et gammelt herresete som ble opprettet i 1545 av Christen Fasti. Katholm ligger i Ålsø Sogn i Norddjurs Kommune i Danmark. Hovedbygningen er oppført i 1588–1591. Den ble fredet i 1918. Riksmarskal Skeel kjøpte herregården i 1616 og han fikk oppført vestfløyen på bygningen i 1622. Katholm var i familien Skeels eie gjennom flere generasjoner og øket i denne perioden eiendommen med mange tønner hartkorn. Herregården hadde flere eiere i tidsrommet 1684-1823 inntil det ble overtatt av statskassen i 1823. De fleste store gårder av denne typen ble i slike tilfeller stykket opp, men det ble ikke gjort med Katholm. I 1839 ble eiendommen kjøpt av Adolph Wilhelm Dinesen, som utbedret selve driften av eiendommen og avskaffet det strenge hoveriet bøndene på gården var underlagt. I 1916 ble eiendommen solgt ut av familien Dinesen og overtatt av hoffjegermester Holger Collet, en etterkommer av den norskfødte Bernt Anker Collet. Colletfamilien er fremdeles eiere av Katholm Gods, som er på 1170 hektar. Eiere av Katholm Referanser Ortmann, Jytte (1994). Slotte og Herregårde i Danmark. Viborg: Sesam. ISBN 87-7600-006-0. Kilder J.P. Trap:Danmark 5.udgave, Kraks Landbrug Eksterne lenker Katholm Gods